
Dywed Brown et.al (2016) bod yna gysylltiad cryf rhwng gwybodaeth pwnc yr athro gyda llwyddiant a diddordeb disgyblion yn yr addysgu am y pwnc, ac i lwyddiant disgyblion yn yr ysgol.  Bwriedir yn yr aseiniad yma gysylltu yn feirniadol lenyddiaeth am wybodaeth pwnc athro gyda’r hyn ag arsylwyd. Myfyrio ac adlewyrchu ar wybodaeth bersonol yr awdur gan ddadansoddi’r berthynas rhwng dysgu ac addysgu effeithiol a gwybodaeth pwnc athro.

Treuliwyd y profiad addysgu proffesiynol cyntaf yn nhymor Nadolig mewn ysgol gynradd categori gwyrdd, cyfrwng Cymraeg mewn tref yng Ngorllewin Cymru.  Er mwyn sicrhau cyfrinachedd a dilyn canllawiau BERA (2018) cyfeirir at yr ysgol yn yr aseiniad fel ysgol A.  Dywed Estyn (2017) bod  yr ysgol  yn un o ysgolion arloesol i ddatblygu’r cwricwlwm diwidiedig Donaldson.  Nodwyd gan Estyn (2017) bod 5% o ddisgyblion yn gymwys i dderbyn prydau ysgolion am ddim. Mae yn gyson a’r hyn a welir yn arolwg blaenorol yr ysgol yn 2010. Esbonia gwefan Llywodraeth Cymru, Fy Ysgol Leol (2018) mae’r canran hyn yn is na’r lefel awdurdod lleol a lefel cenedlaethol. Nodwyd gan Estyn (2017) bod gan 9% o ddisgyblion gydag anghenion dysgu ychwanegol.  Nodwyd gan fy ysgol Leol (2018) bod dros dri chant pum deg o blant o ddisgyblion yn yr ysgol. Gwelir bod hyn yn gynnydd ar hyn a nodwyd gan Estyn (2017), gyda 47% o ddisgyblion sydd yn mynychu’r ysgol yn byw mewn cartrefi Cymraeg. Defnyddia’r ysgol system o gylchdroi dosbarthiadau o’r oedran cyfnod sylfaen hyd at flwyddyn chwech yng nghyfnod allweddol dau. Canlyniad hyn yw i’r ysgol gael ei rhannu yn tri ar ddeg dosbarth.

Gosodwyd fel rhan o’r profiad addysgu proffesiynol cyntaf yng nghyfnod allweddol dau gyda thrideg un o ddisgyblion. Roedd ystod oedran y mwyafrif yn flwyddyn pump gyda phum disgybl blwyddyn chwech a oedd yn cynnwys un disgybl ag anghenion dysgu ychwanegol.  Nid oedd cynorthwyydd dosbarth gan y disgybl.  Yn rhan o’r system cylchdroi byddai’r disgyblion yn ymweld â gwahanol ddosbarthiadau a’r athrawon sydd ag arbenigedd mewn gwahanol bynciau.
Llenyddiaeth. 


Creda Plato, addysgwr Groegaidd yn ol Barrow (2014) taw pwrpas addysg a gwybodaeth pwnc yr addysgwr yw helpu pobl ifanc i adlewyrchu ar ei datblygiad ymddygiadol a phersonol a chefni ar ddrygioni. Cyfeiria Estyn (2018) am bwysigrwydd a chyfrifoldeb mentoriaid, tiwtoriaid yn yr ysgolion a cholegau sydd yn hyfforddi darpar athrawon. Y bwriad yw eu cefnogi a rhoi cymorth pynciol er mwyn sicrhau llwyddiant addysgol. Medra hyn gynnig yr allwedd i’r athrawon greu gwersi sydd yn medru tanio, ysbrydoli’r disgyblion. Un o elfennau dysgu ac addysgu effeithiol y gelwir hyn. Fodd bynnag, dywed Coe. Et al (2014) a Murphy (2010) bod diffinio addysgu effeithiol yn medru bod yn anodd. Ni ddylid yn unig ganolbwyntio yn ormodol a’r wybodaeth ac arbenigedd pwnc yr athro, ond yn hytrach ar y dull y bydd y pwnc yn cael ei ddysgu, ei addysgu a’i asesu. Dywed Donaldson (2015) i ddulliau dysgu ac asesu fod wrth wraidd y cwricwlwm diwidiedig.
Esbonia’r OECD (2017) yn dilyn canlyniadau Pisa 2009, bod systemau addysg Cymru wedi ymateb drwy gyd-weithio gydag ysgolion a chreu platfform ymchwilio ar y we. Sichra hyn  bod athrawon a disgyblion cynradd yn medru manteisio ar wybodaeth pwnc arbenigol a strategaethau sydd yn cefnogi’r dysgu. Fodd bynnag, dywed Estyn (2018) bod gan addysgwyr gyfrifoldeb i ddatblygu gwybodaeth pwnc. Yn ychwanegol dywed Estyn (2018) a’r OECD (2017) bod angen sicrhau gwersi sydd yn gosod sylfaeni cadarn. Dylai’r disgyblion fedru sgaffoldio gwybodaeth er mwyn iddynt fedru ymchwilio, datrys problemau ac i ddod yn ddinasyddion sydd yn barod i ddysgu. Cysyllta hyn gyda theori Vygotsky yn ol Pound (2014)  sy’n  nodi bod disgyblion yn dysgu’n well wrth sgaffaldio gwybodaeth.Noda Donldson (2015) hyn hefyd  yn nogfen ‘Dyfodol Llwyddiannus.’  Cysyllta hyn ar hyn a ddywed gan Brifysgol Caergrawnt (2002) bod angen i fyd addysg fedru manteisio ar arbenigedd pwnc yr athrawon. Hefyd dylid  caniatáu rhywfaint o hyblygrwydd yn y cynllunio er mwyn hybu trafodaeth a gwaith ymchwil yn dilyn trywydd y disgyblion. Cytuna Briggs (2013) a’r hyn a ddywed gan Donaldson (2015) drwy nodi os nad oes gan yr athro wybodaeth drwyadl mewn pwnc, ni fydd y disgyblion yn medru meithrin a deall sgiliau angenrheidiol y pwnc. Rhoddir enghraifft gan Briggs (2013) o ddysgu mathemateg.  Creda (Briggs 2013) bod gan bob plentyn reddf naturiol i gyfrif. Heb gymorth oedolyn a gwybodaeth pwnc i ddysgu’r sgiliau sylfaenol cyfri nid yw’r plentyn yn medru meithrin ac ymarfer y sgil o gyfri er mwyn ei ddefnyddio. Adlewyrcha hyn theori Piaget Kamii a Clark (1984) bod angen cymorth oedolyn sydd a’r wybodaeth a’r sgiliau i fedru dysgu sgiliau cyfrif. Ychwanega Briggs (2013) dylid rhoi cyfle yn ystod y gwersi i’r disgyblion gael cyfnod  yn ystod y gwersi i ymarfer y sgil o gyfrif. Adlewyrcha hyn awgrymiadau Donaldson (2015) o osod heriau a thasgau i ymarfer y sgiliau yn draws gwricwlaidd. Noda Prifysgol Caergrawnt (2002) a Liston (2015) bod yr elfennau hyn yn perthyn i’r pedwar dimensiwn o wybodaeth (Knowledge Quartet) ac i hyn fod yn elfennau o ddysgu ac addysgu effeithiol.  Esbonia Liston (2015) bod elfennau o’r pedwarawd gwybodaeth yn nodi agweddau sydd yn gymorth ar gyfer addysgu a dysgu effeithiol. Ychwanega Liston (2015) er mwyn i’r pedwarawd gwybodaeth fod yn effeithiol, mae’n ddibynnol ar wybodaeth bynciol a gwybodaeth bedagogaidd am gynnwys y pwnc.Mae hyn  yn cynnwys y dull mae’r athro yn ei ddefnyddio er mwyn trosglwyddo’r wybodaeth i’r disgyblion.  Cyfeiria Hurst (2017) ymhellach at yr hyn a ddywedir gan Liston (2015) dylid cysylltu’r wybodaeth bedagogaidd, a gwybodaeth anodol.Ymhellach dylid ei gynnwys gyda dysgu pwerus sydd yn galluogi’r disgyblion i holi cwestiynau ac ymchwilio. Cysyllta hyn a chwricwlwm Donaldson (2015) i annog disgyblion i fod yn  bobl annibynnol ac i hybu dysgu’n ddwfn gan ei herio i ymchwilio. Y  canlyniad fydd  codi safonau a chodi ymgysylltiad disgyblion yn ei addysg. Fodd bynnag dywed Liston (2015) a Hurst (2017) i hyn weithio yn llwyddiannus os yw’r athro wedi caniatáu hyblygrwydd i ddilyn trywydd y disgyblion yn y cynllunio. Cyfeiria Liston (2015) i’r elfen trawsnewid o’r pedwarawd gwybodaeth fod yn ddibynnol ar gynllunio’r athro i greu cynllun wrth gefn sydd yn caniatáu ymateb i ymchwiliad a diddordeb y disgyblion. Ymhellach dywed Liston (2015) wrth ddefnyddio’r pedwarawd gwybodaeth, ynghyd a gwybodaeth bynciol yr athro a chysylltu gydag adnoddau pwrpasol a dysgu diddorol. Bydd hyn  yn annog disgyblion i holi cwestiynau ac i ymchwilio i ddysgu pwerus ar eu cyfer. Cyfeiria hyn ym mhellach at yr hyn a ddywed gan Hurst (2017) er mwyn i’r pedwarawd gwybodaeth fedru cefnogi dysgu ac addysgu effeithiol mae’n ddibynnol ar wybodaeth a hyder athro yn y pwnc. Elfen arall o ddysgu ac addysgu effeithiol sydd yn ddibynnol ar wybodaeth pwnc yr athro yw’r hyn a nodwyd gan Liston (2015) a Hurst (2017).  Dywedant bod angen  sicrhau bod y dysgu yn cysylltu â dysgu a gwybodaeth  flaenorol ac yn rhoi cyfle i adeiladu ar sgiliau. Cysyllta hyn a theori Vygotksy yn ol Lake (2012) bod plant yn dysgu yn effeithiol os ydynt yn medru adeiladu a chysylltu gyda sgiliau blaenorol, sydd’n ymateb i’r  hyn a ddywed gan Donaldson (2015).
Fodd bynnag, mewn rhai ysgolion dywed Estyn (2011) nad oes digon o gymorth nag amser yn cael ei roddi i athrawon i gynllunio a chaniatáu hyfforddiant ar gyfer diweddaru gwybodaeth pwnc. Ychwanegwyd at hyn gan Estyn (2011) oherwydd cyfyngder amser, gofyniadau, cyfyngiadau a disgwyliadau’r cwricwlwm presennol .nid alluogir yr  addysgwyr  i ddilyn trywydd y disgyblion a chaniatáu amser i ddisgyblion i ymchwilio yn rheolaidd. Ychwanega Star a Strickland (2008) un o anfanteision defnyddio’r dull pedwarawd gwybodaeth fel dull o addysgu a dysgu effeithiol yw’r ddibyniaeth ar arsylwi disgyblion yn yr ystafell ddosbarth. Canlyniad  hyn yw nad ydynt yn gallu canolbwyntio ar y wybodaeth sydd yn cael ei gyflwyno a hefyd gofynion yr holl ddisgyblion yn yr ystafell ddosbarth.  Cyfeiria Brown et.al (2001) ni ddylid gôr bwysleisio gwybodaeth pwnc fell dull o addysgu a dysgu effeithiol, ond yn hytrach ar berthynas y disgybl gyda’r athro a’r dull a ddefnyddir gan yr athro i drosglwyddo’r wybodaeth i’r disgyblion. Dywed Brown et.al (2001) a Murphy (2010) gall gwybodaeth pwnc yr athro fod yn cymwys ac yn gywir, ond os yw’r berthynas rhwng yr athro a’r disgybl a’r dysgu yn aneffeithiol, gellir cael effaith negyddol ar y dysgu a’r addysgu. Cyfeiria Karami (2016) at y dull pedwarawd gwybodaeth fel dull o ddysgu ac addysgu effeithiol yn yr ysgol gynradd. Gwnir hyn  wrth gwestiynu pa fath o wybodaeth a dyfnder o wybodaeth sydd angen er mwyn dysgu ac addysgu yn effeithiol. Noda Estyn (2009) bod angen gwybodaeth bwnc mathemategol dda er mwyn sicrhau geirfa a dealltwriaeth o ddilyniant er mwyn dysgu ac addysgu effeithiol. Ehanga Estyn (2009) er bod dealltwriaeth o eirfa a dilyniant wedi gwella mewn ysgolion yng Nghymru, mewn lleiafrif o ysgolion digonol yw’r safon fathemategol. Dywed Karmari (2016) er mwyn dysgu mathemateg yn llwyddiannus trwy ddefnyddio’r dull pedwarawd gwybodaeth. Dylid sicrhau gwybodaeth pwnc da. Fodd bynnag, ychwanega Hattie (2011) bod angen personoliaeth a dull addysgu sydd yn medru addasu i anghenion disgyblion ar athrawon yn hytrach na ddibynnu yn unig ar wybodaeth pwnc i ysbrydoli a dysgu.  Cytuna Shulman, yn ôl Ball et.Al (2008) a’r hyn a ddywed gan Hattie (2011) drwy ychwanegu bod angen i’r athro fedru meithrin perthynas gyda’r disgyblion a meithrin y gallu i annog y disgyblion i gyd-weithio ac ymgysylltu gyda’i gilydd ac yn y dasg. Cytuna Askew et. Al (1997) a hyn trwy ddweud wrth ystyried dysgu ac addysgu effeithiol bod angen ystyried mwy na gwybodaeth pwnc yr athro. Mae angen hefyd ystyried sut mae’r athro yn trosglwyddo’r wybodaeth i’r disgyblion. Cyfeiria hyn at Donaldson (2015) bod yn ddibynnol ar wybodaeth pwnc yr athro yn ddull traddodiadol. Yn hytrach dylid dysgu disgyblion mewn dull ‘amgen’ sydd yn ateb anghenion personol y disgybl.
Ymchwilydd blaenllaw arall yn y maes arbenigedd pwnc athrawon yw theori’r seicolegydd Shulman. Cyfuniad yn ôl Shulman (1986) i addysgu a dysgu effeithiol yw cyfuno gwybodaeth bynciol yr athro, gyda dealltwriaeth yr athro am y pwnc. Gydag ystyriaeth i’r dull o gyflwyno a dysgu’r pwnc a dealltwriaeth o’r disgyblion.  Ychwanega Shulman (1986) bod arweiniad a chyflwyniad y wers yn ddibynnol ar wybodaeth pwnc proffesiynol yr athro. Dywed gan Cochran Smith a Zeicher (2005) a Twiselton (2006) pe tai yna elfen o wybodaeth pwnc yn achosi pryder i’r athro. Golyga hyn i arweiniad a hyder yr addysgwr lehai, gyda’r canlyniad o effaithio ar gyflawniad y disgyblion. Ychwanega Twiselton (2006) petai gan athro ddiffyg hyder mewn elfen o’r pwnc, byddai’r athro yn osgoi dysgu’r elfen.
Gwelwyd tebygrwydd rhwng  theori gwybodaeth bwnc Shulman gyda theori yr Almaenwr, Fachadidaktik yn ôl Kansen (2009). Dywed Kansen (2009) i Fachadidaktik gategareiddio gwybodaeth bwnc athrawon yn ddwy ran, y wybodaeth bedagogaidd a’r sylfaeni. Fodd bynnag, dywed Ball et. Al (2008) a Kansen (2009) i Shulman gategareiddio gwybodaeth bynciol athrawon i saith haen o wybodaeth. Noda Ball et. All (2008) taw’r agweddau gwybodaeth gyffredinol, bedagogaidd, gwybodaeth am y disgyblion sydd y cynnwys cefndir a’u personoliaethau ynghyd a’u cryfderau a’u gwendidau. Cysyllta hyn ag argymhellion Donaldson (2015) o ddysgu mewn dulliau amgen i ateb gofynion y disgyblion. Fodd bynnag, dywed Wilson a Scanlon (2011) bod Shulman yn cytuno bod angen gwybodaeth bwnc cadarn ar addysgwyr er mwyn addysgu disgyblion yn llwyddiannus. Ychwanega Wilson a Scanlon (2011) wrth ddysgu iaith dylai’r addysgwr fod yn ymwybodol o sgiliau sylfaenol o ddysgu iaith i ddisgyblion. Dylid bod yn ymwybodol o ddulliau dysgu  megis  ffoneg a sut mae ffurfio geiriau. Dywed Shulman yn ol Wilson a Scanlon (2011) bod hyn yn gosod sylfaeni cadarn ar gyfer dysgu iaith. Cytuna Carney a Indrisano (2013) a hyn trwy ddweud i Shulman gredu, wrth ddysgu iaith bod angen i athrawon ddeall sut mae iaith ysgrifennu, llafar a darllen yn cael ei ffurfio. Gwelir i hyn ddigwydd mewn ysgolion yng Nghymru yn ôl Estyn (2013) lle dysgir elfennau o ffoneg a dysgu nodweddion iaith yn y cyfnod sylfaen. Wrth gynllunio’n ofalus gyda gwybodaeth pwnc yr athro rhoddir cyfle i’r disgyblion i ymarfer y sgiliau mewn tasgau ffocws. Cytuna Kirschner et.al (2006) er bod angen y wybodaeth bwnc gogyfer a  dysgu disgyblion yn uniongyrchol er mwyn dysgu sgiliau. Dylid rhoi cyfle i blant i ymchwilio ac arbrofi gyda’r sgiliau. Fodd bynnag, dywed Estyn (2013) taw prin iawn yw’r cyfloedd sydd ar gael i ddisgyblion ymarfer ei sgiliau ar draws y cwricwlwm yn y cyfnod sylfaen. Yn ol Wilson a Scanlon (2011) medra hyn ddeillio o ddiffyg cynllunio, neu ddeillio o ddiffyg gwybodaeth pwnc i greu ardaloedd a chyfleoedd i ddisgyblion i fireinio’r sgiliau.

Fodd bynnag, dywed Brown, Rowley a Smith (2016) bod gormodedd o bwyslais ar wybodaeth pwnc o’r cwricwlwm yn cael ei gosod gan y Llywodraeth a cholegau mewn pynciau megis Saesneg, Mathemateg a Gwyddoniaeth.  Canlyniad hyn yn ol Brown, Rowley a Smith (2016) i arbenigedd a gwybodaeth pwnc mewn pynciau megis celf a cherddoriaeth lehai, sydd yn llehai cyfloedd ar gyfer disgyblion sydd â diddordeb yn y meysydd hynny. Cytuna Robinson a Aronica (2016) gan ymhelaethu bod y byd addysg wedi ymgorffori a’i wreiddiau yn ystod y chwyldro diwydiannol.Yn ystod y cyfnod yma roedd y bwyslais ar wybodaeth pwnc a gwybodaeth o bynciau clasurol megis Mathemateg, Lladin a Saesneg. Gyda’r canlyniad  o system ffactori o addysg. Canlyniad hyn yn ol Robinson a Aronica (2016) yw i hyn lehai’r effaith o ddysgu ac addysgu effeithiol gyda gostyngiad  yn  awydd plant i ddysgu gan fod y system addysg o fwydo gwybodaeth a’r flaenoriaeth  ar wybodaeth bwnc yn diddymu meddwl y  gwyddonwyr bach sydd ymhob plentyn i ddarganfod. Dywed hyn  gan Montessori yn ol Pound (2014). Cytuna Freire (2014) y dylai addysgu fod yn gyfuniad o ddeialog a thrafodaeth ymchwil rhwng disgybl a’r athro, yn hytrach na dibyniaeth ar fwydo a gwybodaeth pwnc yr athro, gan i hyn gyfyngu diddordeb a gwybodaeth ehangach y disgybl a’r athro.  Dywed Brown, Rowley a Smith (2016) dylai addysg wreiddio o ddysgu o amgylch y plentyn a dysgu trawsgwricwlaidd, sydd yn cytuno a’r hyn a ddywed argymhellion cwricwlwm Donaldson (2015) a’r meysydd dysgu ac addysgu. Fodd bynnag, cytuna Robinson ac Aronica (2016) a Cochran, Smith a Zeichener (2015) bod gwybodaeth bynciol yr athro yn allweddol ar gyfer dyfodol disgyblion. Credir er hyn taw dealltwriaeth ac angerdd sydd yn caniatáu i’r dysgu ac addysgu effeithiol gymryd lle.
Adran Dadansoddiad a Gwerthusiad Gwybodaeth Pwnc.

Tra’r ar brofiad addysgu proffesiynol cyntaf yn yr ysgol, y thema yn yr Uned blwyddyn 5 a 6 oedd yr Ail Ryfel Byd. Oherwydd fy nghefndir fel cynorthwyydd dosbarth, roeddwn eisoes wedi astudio’r thema yn yr ysgol cyn i mi adael i ddechrau’r cwrs ôl-radd. Teimlwn felly yn hyderus gan i mi gynorthwyo’r  athro yn yr ysgol flaenorol i gynllunio gwersi addas ar gyfer y thema a fyddai’n medru cynnwys disgyblion gydag anghenion dysgu ychwanegol.  Fodd bynnag, er i’r ysgol fod yn ysgol arloesol Donaldson, yn ystod gwersi Cymraeg a Saesneg  yn unig yr arsylwyd i’r thema gyd-redeg.  Yng ngwersi Gwyddoniaeth a Mathemateg, byddai’r gwersi’n  cael eu dysgu’n bynciol, sef y sgiliau sylfaenol, er enghraifft, trionglau ac amser ond heb gysylltu gyda’r thema. Fodd bynnag, o ganlyniad i hyn gwelwyd bod  i’r syniadau oedd gennyf i gysylltu’r pynciau i gyd trwy’r thema fod yn ddibwrpas gan achosi diffyg hyder. 
Ar gyfer y darn dadansoddi a gwerthuso yr wyf am drafod a gwerthuso dysgu mathemateg yng nghyfnod allweddol dau. Yn ystod y profiad addysgu, bûm yn addysgu nifer o wersi mathemateg, ond yr wyf am ganolbwyntio ar y gyfres o wersi sy’n canolbwyntio ar drionglau. Wrth drafod a dehongli byddaf yn ystyried y pedwarawd gwybodaeth (Knowledge Quartet) a chwricwlwm Dyfodol Llwyddiannus Donaldson (2015).
Trwy gydol fy amser yn yr Ysgol Uwchradd, mathemateg oedd fy mhwnc gwanaf. Oherwydd hyn, nid oedd gennyf lawer o hyder yn y byd mathemategol. Er i mi dreillio tipyn o amser yn gweithio mewn argraffdy lle mae defnyddio sgiliau a gwybodaeth fathemategol yn hanfodol. Yn ystod fy nghyfnod yn yr ysgol Dysgu Proffesiynol  sylweddolais fod yr ysgol yn dysgu mathemateg trwy gyfrwng y Gymraeg. Bu hyn yn bryder i mi, gan i mi astudio mathemateg yn yr ysgol ac yn y coleg trwy gyfrwng y Saesneg. Un elfen fathemategol a oedd yn achosi  diffyg hyder imi  oedd siapau a oedd hefyd yn cynnwys   trionglau. Golyga hyn y bu rhaid dysgu termau mathemategol yn y Gymraeg. Wrth edrych ar lyfrau ac adolygu ar wefannau bu’n gyfle imi  adnabod a dysgu termau mathemategol yn y Gymraeg.  Nid oeddwn yn hyderus yn dysgu gwersi mathemategol oherwydd hyn. Fodd bynnag, roeddwn yn ymwybodol o’r hyn a ddywed gan Hurst (2017) wrth i athro deimlo’n anghyffyrddus a dihyder yn dysgu pwnc, byddai’r dull cyflwyno a’r adnoddau yn wan ac nid yw hyn yn herio’r disgyblion. Dywed Estyn (2009) er bod safonau dysgu mathemateg wedi gwella mewn nifer o ysgolion, nid ydynt yn herio’r disgyblion. Medr hyn yn ol Hurst (2017) cael effaith negyddol ar y dysgu ag addysgu’r disgyblion. Cytuna Rowland et.al (2009) a hyn wrth ystyried y pedwarawd gwybodaeth. Wrth gadw hyn mewn cof, penderfynais ddefnyddio’r amser i adolygu ac ymchwilio ar drionglau gan ddysgu’r termau a’r priodweddau trionglau megis anhafal ochrog ar y cof. Pwrpas hyn oedd  medru trafod y termau yn hyderus o flaen y dosbarth gan fod hyn yn elfen bwysig o ddysgu trionglau ac yn  elfen bwysig o’r pedwarawd gwybodaeth. Wrth ddysgu’r termau, byddai modd trafod a defnyddio’r wybodaeth er mwyn categoreiddio trionglau gan ddefnyddio rhesymau. Cysyllta hyn  â’r Fframwaith Llythrennedd a Rhifedd, Llywodraeth Cymru (2014). Gan fy mod yn dysgu plant sydd yng nghyfnod allweddol dau, defnyddiais gwestiwn ar ddechrau’r wers i atgyfnerthu gwybodaeth am drionglau gan fod y gwaith o gyflwyno trionglau wedi ei wneud yn y cyfnod sylfaen. Oherwydd y wybodaeth pwnc ychwanegol yr oeddwn wedi ei ddarllen cyn cyflwyno’r wers teimlais fod gennyf ddigon o hyder i chwilio am ddeunyddiau siâp trionglau a oedd yn cysylltu a gwahanol briodweddau trionglau. Trwy wneud hyn,cafwyd cyfle i wneud y pwnc yn fwy ymarferol. Fodd bynnag, nid oeddwn wedi rhagweld bod rhai o’r disgyblion yn medru ateb cwestiynau dyrys ac wedi ateb yn hytrach siâp 3D na’r 2D wedi baratoi. Wrth ystyried y pedwarawd gwybodaeth, dywed Rowland et. Al (2009) i hyn ddeillio o gyflwyniad nad oedd yn hollol glir. Cytuna Shulman yn ol Ball et. Al (2008), i’r esiamplau a’r dull cyflwyno ddeillio o wybodaeth pwnc yr athro a’i wybodaeth pedagogaidd o’r pwnc ac i’r athro ddibynnau ar sut mae’r pwnc yn cael ei gyflwyno. Fodd bynnag, medrais ddefnyddio'r cynllun wrth gefn er mwyn symud ymlaen gyda’r dysgu a’r addysgu. Cysyllta hyn ac elfen o awgrymiadau Donaldson (2015) wrth ddefnyddio technoleg gwybodaeth i ymchwilio, rhoddir cyfle i’r disgyblion i werthuso eu canfyddiadau wrth gymharu â mireinio sgiliau ymchwilio. Wrth ddysgu a chynllunio’r gwersi  roeddwn wedi ystyried damcaniaeth Howard Gardner sydd yn ôl Sternberg a Grigorento (2004) yn ffordd effeithiol o ddysgu mathemateg.  Rhoddwyd cyfle  yn ystod y gyfres o wersi ar drionglau i’r disgyblion ymateb a’r lafar, trwy ddefnyddio  celf, ac ymchwilio, a thrafod priodweddau trionglau. Cymerais fy nealltwriaeth o drionglau a’i gyflwyno i’r dosbarth. Yn ystod y wers roeddwn wedi ysgrifennu nodiadau a’r post it er mwyn cynorthwyo petai  plentyn yn gofyn cwestiwn ynglŷn â thrionglau gan fyddai modd ymchwilio a dilyn trywydd y disgybl  fel y noda gan Rowland et. Al (2009). Penderfynais ddefnyddio’r nodiadau yma er mwyn cynorthwyo i greu gwers ychwanegol ar drionglau er mwyn cysylltu trionglau gyda chyfesurynnau a TGCh. Adlewyrcha hyn ar gymhwysedd digidol Donaldson (2015) i greu a datrys problemau ac ymhellach defnyddio dulliau STEM i ddatrys problemau.  Cysyllta hyn gyda  ( Rowland et.al (2009) sy’n pwysleisio y pwysigrwydd  o gael cynllun wrth gefn er mwyn sichrau dysgu ag addysgu effeithiol. Cysyllta hyn a beirniadaeth Estyn (2009) nad oes digon o gyfleoedd yn yr ysgol i ddilyn trywydd disgyblion wrth ddysgu am bynciau.  Er i mi wella fy nealltwriaeth o drionglau, nid oeddwn yn hollol sicr y byddai modd i mi drosglwyddo’r wybodaeth yn effeithiol i’r disgyblion.  Er mwyn sichrau i mi fedru trosglwyddo’r wybodaeth yn effeithiol, defnyddiwyd gwefan geirfa fathemategol CBAC er mwyn sicrhau’r eirfa gywir. Adlewyrcha hyn feirniadaeth gan Estyn (2009) bod gan ysgolion cynradd dueddiad o ddefnyddio geirfa wahanol, neu i gyfieithu geirfa yn uniongyrchol. Ychwanega Star a Strickland (2008) bod  defnyddio geirfa gywir a pherthnasol fod yn holl bwysig ar gyfer addysgu mathemateg a defnyddio’r pedwarawd gwybodaeth er mwyn addysgu a dysgu effeithiol.  
Elfen o’r pedwarawd gwybodaeth yn ol Rowland et. Al (2009) yw’r elfen o drosglwyddo, a modelu a dewis deunyddiau priodol ar gyfer cefnogi ac ysgogi’r dysgu. Er mwyn galluogi hyn i ddigwydd, penderfynais ofyn i’r disgyblion pa fath o wrthrychau sydd yn debyg i siap  trionglau. Hefyd gofynwyd  iddynt roi esboniad os yw’r trionglau yn debyg neu yn wahanol wrth eu cynharu gyda’r meini prawf. Er mwyn i’r disgyblion fedru ymchwilio a bod yn ddysgwyr annibynnol ac uchelgeisiol fel y dywed  Donaldson (2015) penderfynwyd defnyddio technoleg gwybodaeth er mwyn ymchwilio i briodweddau trionglau er mwyn creu poster sydd yn esbonio elfennau trionglau. Yn ol Donaldson (2015)  yn ol dulliau arloesol yr ysgol o dreialu pedwar nod y cwricwlwm byddai hyn yn helpu ac yn galluogi disgyblion i fod yn hyderus. Byddai hyn yn galluogi i mi sicrhau bod y cysyniadau hyn yn ddull o asesu dealltwriaeth a gwybodaeth y disgyblion. Wrth adlewyrchu ar y cyflwyniad cychwynnol, a’r defnyddio o’r  cynllun wrth gefn, a’r ffordd o drawsnewid y wybodaeth i’r disgyblion a’r cysylltiad i’r gwaith ymchwil, dywed Rowland et.al (2009) i’r poster fod yn elfen lwyddiannus o’r gyfres  wersi ar drionglau gan ei fod yn ail-ymweld a gwybodaeth gynharach,  yn ddull o asesu dealltwriaeth y disgyblion o’r pwnc heb i’r disgyblion fod yn ymwybodol o’r asesiad.
Er mwyn medru cysylltu ymhellach a rhoi’r elfen o ddefnyddio’r wybodaeth a’r ffeithiau mewn sefyllfaoedd bob dydd. Cynlluniwyd gwers gelf wedi ei seilio ar waith Kadinsky. Cysyllta hyn a’r chwe maes dysgu a phrofiad Donaldson (2015) gyda dysgu trawsgwricwlaidd lle rhoddir cyfle i ddisgyblion greu darn o waith celf yn defnyddio ei gwybodaeth ar drionglau.  Adlewyrcha defnyddio celf i ddysgu ac atgyfnerthu sgiliau mathemateg argymhellion Estyn (2014) o addysgu a dysgu effeithiol. Cysyllta hyn gyda theori Gardner, yn ol Sternberg a Grigorento (2004) o ddysgu sgil neu fathemateg trwy ddefnyddio sgiliau celf.  Wrth ddefnyddio gwybodaeth pwnc a gwybodaeth o gelf, roedd modd cysylltu’r elfennau mathemategol a geirfa fathemategol o drionglau er mwyn creu’r darn o waith celf. Sylwais yn ystod y gwersi, bod gan nifer o ddisgyblion ddawn greadigol a hoffter o gelf. Wrth gynllunio’r gyfres o gwersi, defnyddiwyd elfen o ddull Shulman yn ol Ball et.al (2008) i adnabod disgyblion a’u cryfderau a chynllunio gwersi ar eu cyfer a fyddai’n ysgogi’r dysgu a’r addysgu Er mwyn sichrau dealltwriaeth y disgyblion o’r dasg modelwyd darn o waith Kadinsky yr oeddwn wedi ei greu, gan ofyn i’r disgyblion enwi a chategoreiddio trionglau.  Cysyllta defnyddio celf i gred Gardner (2006) bod disgyblion yn medru cysylltu’r wybodaeth yn effeithiol. Trwy ddefnyddio celf byddant yn datblygu nifer o sgiliau sydd yn gysylltiedig â mathemateg. Adlewyrcha hyn gyda dogfen Llywodraeth Cymru (2008) i ddefnyddio celf yn drawsgwricwlaidd er mwyn hybu a mireinio sgiliau mathemateg. Cysyllta defnyddio celf ar gyfer dull o asesu disgyblion yn ddull diddorol, ac un sy’n  rhoi pwrpas i’r addysgu ac yn un sy’n adlewyrchu ar yr  hyn a ddywedir gan Gardner (2006), Dweck (2009) a Shulman (1986) gan ei fod yn medru diddori rhan fwyaf o’r disgyblion ac yn addas ar gyfer profi gwybodaeth pwnc y disgyblion a’r athro. Oherwydd yr hyder, gwybodaeth pwnc celf a mathemateg, bu’r dasg yn un llwyddiannus gan ei fod yn ddull ymarferol sydd yn cynnig profiadau sydd yn annog ac yn atgyfnerthu nodweddion a phriodweddau trionglau i’r disgyblion.  
Wrth grynhoi ac adlewyrchu a’r bwysigrwydd a chysylltiad gwybodaeth pwnc a dysgu ac addysgu effeithiol yn yr ysgol, ynghyd â phrofiad dysgu mewn dosbarth. Hefyd ymweld ac adnabod theoriau a damcaniaethau damcaniaethwyr i hyn fod yn rannol wir. Oherwydd dylid rhoi cyfle i blant ymchwilio a darganfod drostynt eu hunain yn hytrach na bwydo gwybodaeth yn barhaus. Er i’r cwricwlwm fod mewn cyfond o newid,  gwelir fod y cyfnod sylfaen yn annog dysgu trwy ymchwilio.  Cytuna Montessori yn ol Pound (2014) gyda’r dull yma gan i Montessori gredu i ddisgyblion fod yn wyddonwyr bach sydd  yn eiddgar i ddysgu, a chytuna Robinson ac Aronica (2016) i addysg draddodiadol lehai awydd disgyblion i ddysgu oherwydd yr or-bwysleisio ar wybodaeth pwnc yr athro. Er hyn, dywed Donaldson yn ei argymhellion fod angen  annog disgyblion i ymchwilio yn y meysydd dysgu yn hytrach na phynciol a dysgu’n drawsgwricwlaidd,. Tystia  fod yna elfen gref o wybodaeth pwnc a’r gallu sydd yn gysylltiedig â pharatoi a chyflwyno gwersi sydd yn cysylltu ag yn ddiddorol. Cysyllta hyn a damcaniaeth y pedwarawd gwybodaeth, sydd yn pwysleisio dibyniaeth a’r wybodaeth pwnc yr athro er mwyn dysgu ac addysgu yn effeithiol.

Teimla bod pwysleisio  gwybodaeth pwnc yr athro fod yn bwysig wrth strwythuro a chynllunio gwersi. Daeth hyn yn amlwg o brofiad personol tra ar ymarfer dysgu proffesiynol. Wrth baratoi, cynllunio a chyflwyno gwersi ar drionglau, maes yr oeddwn yn teimlo’n ddihyder ynddo. Atgyfnerthwyd hyn hefyd wrth adolygu a dysgu termau anghyfarwydd yn y Gymraeg, er fy mod yn wybyddus ohonynt yn yr iaith Saesneg, Roedd  gwybodaeth panc yn bwysig ar gyfer cyflwyno chodi  hyder wrth ddysgu yn yr ystafell ddosbarth. Wrth gysylltu gwybodaeth fathemategol a chelf, bu hyn yn gyfle i greu cyfres o wersi a oedd yn cysylltu’n effeithiol gyda dull o drawsnewid gwybodaeth i’r disgyblion yn llwyddiannus, sydd yn ol Rowland et. Al (2009) fod yn rhan  effeithiol o’r pedwarawd gwybodaeth.  

Er mwyn datblygu’r ymarfer dysgu yn effeithiol ac ymhellach, byddaf yn defnyddio ac yn ymarfer y dull pedwarawd gwybodaeth o drawsnewid gwybodaeth yn rheolaidd , gan y medr hyn gael effaith ar ddeallusrwydd y disgyblion ac  ar yr hyn sydd yn ddisgwyliedig. Elfen bwysig aa gytunir gan Donaldson (2015) a Ball et.al (2001) sydd yn effeithio ar addysgu a dysgu effeithiol yn yr ysgol gynradd. Bwriedir hefyd, fireinio ac ymarfer cynlluniau wrth gefn ar gyfer gwersi a fyddai galluogi gwaith ymchwil pellach i bwnc gan ddilyn trywydd y disgyblion.  

